Karai Guasu Fernando Lugo: opavavéva jaikuaaháicha EMILIANO R. FERNÁNDEZ niko peteî ñande rapicha oĝuahê pypukúva ñane retâygua korasôme, hetaiteirei ñe’êpoty ohaiva’ekue ha avei oñorairôva’ekue ñane retâ rayhupápe Cháko ñorairôme. Opavave niko ohendu térâ oikuaa Emiliano-pe térâ -vy’ahápe- ojerure peteî Emiliano-re. Ja’ekuaa ñane retâme ndaiporiha oikuaa’ŷva chupe. Iporâ avei ñanemandu’a pe tape ko’áĝa hérava Acceso Sur oñepyrûha Calle Última-pe ha ohasa rire Fernando de la Mora, Villa Elisa, Ñemby ha Ypane rupi oĝuahê ha ohasaha avei Guarambare rupi, ha’éva táva Emiliano heñoihaguépe. Upévare rojapo ko jerure oñemoî haĝua Emiliano R. Fernández réra upe tapépe. Iporâiteva’erâ ko mba’ejerure oñemboaje ha upeichahápe ojehechakuaa, ojehecharamo ha oñemomba’eguasu karai Emiliano rekove ha rembiapokue.